钦定古今图书集成/明伦汇编/氏族典/第421卷 > 《廖用贤尚友录》 > 尹愔
## 钦定古今图书集成/明伦汇编/氏族典/第421卷 > 《廖用贤尚友录》 > 尹愔

按《唐书赵冬曦传》：“尹愔，秦州天水人。父思贞，字季弱，
明《春秋》，擢高第。以亲丧哀毁，除丧不仕。张说荐为国
子大成，每释奠，讲辨三教，听者皆得所未闻。迁四门
助教，卒。愔博学，尤通老子书。初为道士，元宗尚元言，
有荐愔者，召对，喜甚，厚礼之，拜谏议大夫、集贤院学
士，固辞不起。有诏以道士服视事，乃就职，颛领集贤”
史馆图书。开元末卒。